पाएं अपने शहर की ताज़ा ख़बरें और फ्री ई-पेपरडाउनलोड करें
भाजपा के प्रदेश अध्यक्ष डॉ. संजय जायसवाल ने जिले के उद्योगपतियों से अनुरोध किया कि वे लोग जिले में ऑक्सीजन का प्लांट लगाए। क्योंकि इस जिले में इसकी एक भी ईकाई नहीं है। ऑक्सीजन के लिए पूर्वी चंपारण के हरसिद्धि व गोपालगंज के प्लांट पर निर्भर रहना पड़ रहा है। उन्होंने कहा कि जिले में पहले से एक भी ऑक्सीजन प्लांट की सुविधा नहीं है। इंडियन ऑयल कंपनी 60 दिनों के भीतर जिले में एक ऑक्सीजन प्लांट लगाएगी। गुरुवार को जीएमसीएच में प्राचार्य डॉ. विनोद प्रसाद साथ एक समीक्षा बैठक के बाद पत्रकारों को जानकारी दे रहे थे। स्वास्थ्य मंत्री ने 69 ऑक्सीजन कंस्ट्रेटर उपलब्ध कराया है। जिसमें 30 मशीन 10 लीटर की क्षमता वाले है, जो गंभीर मरीजों के इलाज में काम आएंगे। क्योंकि यहां के 220 बेड फूल हो गए है। वहीं 39 ऑक्सीजन कंस्ट्रेटर पांच लीटर की क्षमता वाले है। इसे जीएनएम कॉलेज के आइसोलेशन सेंटर में लगाने की कवायद शुरू कर दी गयी है। भाजपा अध्यक्ष ने कहा कि वैसे संक्रमित जिन्हें ऑक्सीजन की दिक्कत है वे बगहा, नरकटियागंज, जीएनएम स्कूल बेतिया व रक्सौल में बने आइसोलेशन सेंटर में भर्ती हो सकते हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn